DEĊIŻJONI TAL-KUMMISSJONI
ta' l-20 ta’ Awwissu 2008
li temenda d-Deċiżjoni 2005/59/KE dwar żoni fejn il-pjanijiet għall-eradikazzjoni tad-deni klassiku tal-ħnieżer fil-ħanżir salvaġġ u l-vaċċinazzjoni ta’ emerġenza għall-ħanżir salvaġġ kontra d-deni klassiku għandhom jiġu implimentati fis-Slovakkja
(notifikata taħt id-dokument numru C(2008) 4428)
(It-test bis-Slovakk biss huwa awtentiku)
(2008/686/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda tad-deni klassiku tal-ħnieżer (1), u b’mod partikulari l-Artikolu 16(1) u l-Artikolu 20(2) tagħha,
Billi:
(1)
Id-Deċizjoni tal-Kummissjoni 2005/59/KE (2) approvat pjanijiet imressqa mis-Slovakkja fil-31 ta' Awissu 2004 għall-eradikazzjoni tad-deni klassiku fil-ħnieżer salvaġġi u l-vaċċinazzjoni ta' emerġenza ta' dawn il-ħnieżer fiż-żoni ta' dan l-Istat Membru stabbiliti fl-Anness ta' din id-Deċiżjoni.
(2)
Is-Slovakkja issa għarrfet lill-Kummissjoni dwar l-evoluzzjoni reċenti tad-deni klassiku fil-ħnieżer salvaġġi f'dan l-Istat Membru. Fid-dawl tat-tagħrif epidemjoloġiku disponibbli, il-miżuri stabbiliti fil-pjan għall-eradikazzjoni tad-deni klassiku tal-ħnieżer fil-ħnieżer salvaġġi u l-vaċċinazzjoni ta' emerġenza ta' dawn il-ħnieżer jeħtieġ li jiġu estiżi biex jinkludu d-distretti kollha ta' Rimavská Sobota, Nové Zámky, Levice u Komárno.
(3)
F'isem it-trasparenza tal-leġiżlazzjoni Komunitarja, l-Anness tad-Deċiżjoni 2005/59/KE għandu jiġi sostitwit bit-test fl-Anness ta' din id-Deċiżjoni.
(4)
Id-Deċiżjoni 2005/59/KE għandha għalhekk tiġi emendata skond dan.
(5)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2005/59/KE jinbidel bit-test fl-Anness ta' din id-Deċiżjoni.
Artikolu 2
Din id-Deċiżjoni hija indirizzata lir-Repubblika tas-Slovakkja.
Magħmula fi Brussell, 20 ta’ Awwissu 2008.